Kulkinio šaudymo treniruotė Gunstalk.lt klubo nariams
2026-08-01 10:00 - 17:00 (Europe/Vilnius) | Laisvalaikis su ginklais, Babromiškių k 10, Babromiškės, Trakų r. sav., 21252, Lithuania
Reguliarios kulkinio šaudymo treniruotės skirtos Gunstalk.lt klubo nariams, norintiems nuosekliai lavinti pistoleto ar karabino valdymo įgūdžius, gerinti taiklumą ir saugiai treniruotis bendraminčių grupėje.
Treniruotės tikslas
Pagrindinis tikslas – padėti klubo nariams saugiai, taisyklingai ir užtikrintai valdyti ginklą bei kryptingai gerinti savo šaudymo rezultatus.
Treniruotėse siekiama, kad dalyvis suprastų ne tik, kaip atlikti pratimą, bet ir kodėl daroma klaida bei kaip ją ištaisyti.
Pagrindiniai uždaviniai
Treniruočių metu lavinami:

saugaus elgesio su ginklu įpročiai;
taisyklinga stovėsena ir ginklo laikymas;
taikymasis ir nuleistuko kontrolė;
pirmo ir pakartotinių šūvių tikslumas;
pistoleto arba karabino kontrolė po šūvio;
dėtuvės pakeitimas;
saugus ginklo užtaisymas ir ištaisymas;
dažniausiai pasitaikančių veikimo sutrikimų pašalinimas;
šaudymas skirtingais atstumais;
perėjimas tarp kelių taikinių;
greičio ir tikslumo derinimas;
individualių klaidų analizė.

1. Registracija ir pasiruošimas
Dalyviai atvyksta iš anksto, pasiruošia turimą ginklą, šaudmenis ir inventorių. Instruktorius patikrina, ar įranga tinkama planuojamiems pratimams.
2. Saugumo instruktažas
Prieš kiekvieną treniruotę pakartojamos svarbiausios saugumo taisyklės, paaiškinamos šaudymo kryptys, komandų sistema ir treniruotės organizavimas.
3. Apšilimas ir pagrindų patikrinimas
Treniruotė pradedama nuo paprastesnių pratimų. Instruktorius įvertina dalyvių stovėseną, ginklo laikymą, taikymąsi ir nuleistuko valdymą.
4. Pagrindinė praktinė dalis
Atliekami konkrečiai treniruotės temai skirti pratimai. Kiekvienas veiksmas:
5. Individualios užduotys
Dalyviams gali būti skiriami skirtingi pratimai pagal jų pasirengimo lygį ir pastebėtas klaidas.
Pradedantieji stiprina pagrindus, o daugiau patirties turintys klubo nariai dirba su sudėtingesnėmis užduotimis, tempu ir keliais taikiniais.
6. Rezultatų aptarimas
Treniruotės pabaigoje aptariami rezultatai, dažniausiai pasitaikiusios klaidos ir tolimesni tobulėjimo žingsniai.
Instruktorius rekomenduoja, į ką dalyviui verta atkreipti dėmesį per kitą treniruotę.
Kam skirtos treniruotės?
Treniruotės tinka:

pradedantiesiems klubo nariams;
teisėtiems pistoleto ar karabino savininkams;
sportinio šaudymo mėgėjams;
norintiems atnaujinti anksčiau įgytus įgūdžius;
besiruošiantiems praktiniams seminarams ar varžyboms;
norintiems reguliariai treniruotis prižiūrint instruktoriui.

Dalyviai grupuojami pagal pasirengimo lygį, todėl kiekvienas gauna jo gebėjimus atitinkančias užduotis.
Svarbi informacija
Jeigu konkrečiame renginio aprašyme nenurodyta kitaip, dalyvis naudoja savo ginklą, šaudmenis ir inventorių.
Ginklą ir dalį reikalingos įrangos galima suderinti iš anksto už papildomą mokestį. Šaudmenų kiekis priklauso nuo konkrečios treniruotės programos.
Visos treniruotės vyksta laikantis instruktoriaus nurodymų ir šaudyklos saugumo taisyklių
10:00 – Treniruotės Pradžia
13:00 – Pietūs
14:00- Treniruotės Tesinys
17:00- Pabaiga
